Sidney Bechet
Sidney Bechet (lo 14 de mai de 1897 – lo 14 de mai de 1959) que ho un clarinetista, un saxofonista soprano solista e tanben un compositor de jazz de Loïsiana.

Que vadó dens ua familha borgesa de Nava Orleans e qu'avó atau lo parat d'estudiar la clarineta e se bèth muishar dotat per aqueth instrument. que joguè dens bendas musicau de la soa ciutat nadau abans de perseguir la soa carrièra musicau a Chicago en 1917 on joguè dab Freddie Keppard e Joe "King" Oliver.

Après que viatgè en Euròpa on e's virè de cap au saxofòn soprano. Au son retorn aus Estats Units qu'enregistrè mantuas pèças e en 1924 e 1925 qu'enregistrè dab lo famós trompetista Louis Armstrong.

Que tornè en euròpa on participè a la Revista Negra de Josephine Baker. Ua peleja enter musicians que'u miè per un par de mes de cap a las càcer en París en 1935.

Après ua tempsada aus Etats Units que s'installè definitivament en França a partir de 1949, país on vadore lo son hilh e on e's morí lo dia deus son pròpi aniversari.

Ligam extèrne 
 solo de Bechet sus youtube.com.

Musician de jazz